stanford-oval/wikipedia huggingface dataset:
Rhosllanerchrugog

| Rhosllanerchrugog |
| --- | --- |
 Stiwt-teatteri.
 Rhosllanerchrugog
 Koordinaatit: 53°0′40″N, 3°3′7″W 
Valtio:  Yhdistynyt kuningaskunta
Maa:  Wales
Kreivikunta:  Clwyd
Hallintoalue:  Wrexam
Väkiluku (2011):  9 694
Aikavyöhyke:  UTC+0
 – Kesäaika:  UTC+1
Postinumero:  LL14
Suuntanumero(t):  01978
Infobox OKVirheellinen NIMI-arvo: 
Rhosllanerchrugog tai Rhosllannerchrugog on kylä ja kunta Koillis-Walesissä noin 6 kilometriä Wrexhamistä lounaaseen.
Kylän nimi on peräisin Maelorin lordi Cynwrig ap Rhiwallon tilasta nimeltä Llanerchrugog. Arkikielessä kylää kutsutaan kymriksi usein nimellä Rhos, joka lausutaan poikkeuksellisesti ['r̥əus]; englanniksi käytetään nimitystä the Rhos.
Rhosllanerchrugog oli aiemmin osa Ruabonia ja sen aluetta nimeltä Morton Above tai Morton Wallichorum. Vuonna 1844 Morton Above ja viereinen Dynhinlle Ucha erotettiin omaksi kunnakseen nimeltään Rhosllanerchrugog.
Pääkatu High Street eli Y Stryt Fawr.
Vuonna 1563 Holtin porvareille annettiin lupa kaivaa hiiltä Rhosllanerchrugogissa; 1700-luvulla sinne perustettiin hiilikaivos, ja 1800-luvulla kylä kasvoi huomattavasti. 1700-luvun alkupuolella kaivokset omisti Watkin Williams-Wynn, merkittävän paikallisen maanomistajasuvun jäsen ja tunnettu jakobiitti. Kuningas Yrjö I:n noustessa valtaan hän yllytti Rhosllanerchrugogin kaivosmiehet marssimaan Wrexhamiin laulaen jakobiittisia lauluja hajottamaan nonkonformistien rakennuksia, whig-kauppiaiden ikkunoita ja estämään Wrexhamin kirkonkelloja soimasta Yrjön valtaannousun kunniaksi. Williams-Wynnin jakobitismin on arveltu olevan kyläläisten yleisen lempinimen ”Jackos” tai ”Jacos” taustalla.
Rhosllanerchrugogin Stiwt-teatteri rakennettiin vuonna 1926 kaivosmiesten työväentaloksi ja suljettiin vuonna 1977. Seuraavana vuonna talon osti kunta, ja suunnitellun purkamisen sijaan se muutettiin myöhemmin teatteriksi.
Rhosllanerchrugogissa on kaksi Walesin kirkon kirkkoa, joista toinen on suljettu, baptistikappeli, itsenäinen kappeli sekä kalvinistis–metodistinen kappeli.
Rhosllanerchrugog sijaitsee Walesin läpi Swanseasta Manchesteriin kulkevan A483-tien varrella.
Päivi Hartzell

| Päivi Hartzell> Päivi Helena Purhonen |
| --- | --- |
 Päivi Hartzell vuonna 1988.
Henkilötiedot
Koko nimi:  Päivi Helena Kemppinen
Syntynyt: 10. toukokuuta 1949 (ikä 75) Forssa, Suomi
Kansalaisuus:  suomalainen
Ammatti:  elokuvaohjaaja, käsikirjoittaja ja näyttelijäohjauksen kouluttaja
Puoliso:  Jukka Kemppinen
Ohjaaja
Palkinnot
 Parhaan lastenelokuvan Jussi-palkinto (1983) yhdessä Liisa Helmisen kanssa  Anjalankosken elokuvapalkinto (1987) 
Aiheesta muualla
IMDb 
Elonet
Päivi Helena Hartzell (oik. Kemppinen, o.s. Purhonen; s. 10. toukokuuta 1949 Forssa) on suomalainen elokuvaohjaaja ja käsikirjoittaja.
Hartzell valmistui Taideteollisen oppilaitoksen kamerataiteen osastolta vuonna 1972. Hän ja hänen kurssitoverinsa Liisa Helminen (s. 1950) tekivät 1970-luvulla runsaasti lyhytelokuvia ja tv-ohjelmia lapsille ja kehittelivät ajatusta kokoillan satuelokuvasta. Vuonna 1982 valmistui heidän yhdessä ohjaamansa Mika Waltarin tarinaan pohjautuva elokuva Kuningas jolla ei ollut sydäntä, jota esiteltiin ensimmäisenä suomalaisena satuelokuvana yli 30 vuoteen, vuonna 1949 valmistuneen Prinsessa Ruusunen -elokuvan jälkeen. Hartzell ohjasi yksin toisen pitkän satuelokuvan Lumikuningatar (1986), joka pohjautuu H. C. Andersenin samannimiseen satuun. Kumpikin elokuva sai kohtalaisen hyvän yleisömenestyksen, sadantuhannen verran katsojia. Kuningas sai lastenelokuvan Jussin ja Moskovan elokuvajuhlien Lasten elokuvafestivaalin lapsituomariston palkinnon. Lisäksi elokuva sai laatutukea ja ohjaajat Lastenkulttuurin valtionpalkinnon. Lumikuningatar sai laatutukea ja Anjalankosken elokuvapalkinnon.
Päivi Hartzellin ensimmäinen puoliso oli elokuvaaja Raimo Hartzell vuosina 1971–1978 ja nykyinen puoliso professori Jukka Kemppinen vuodesta 1996.
Palkinnot

1983 – Parhaan lastenelokuvan Jussi-palkinto: Kuningas jolla ei ollut sydäntä (yhdessä Liisa Helmisen kanssa)
1987 – Anjalankosken elokuvapalkinto: Lumikuningatar
Filmografia

Kuningas jolla ei ollut sydäntä (1982) ohjaus yhdessä Liisa Helmisen kanssa
Wanda, rakastettuni (1983) lyhyt fiktio, ohjaus
Lumikuningatar (1986) ohjaus
Pure (videopeli)

| Pure |
| --- | --- |

Kehittäjä:  Black Rock Studios
Julkaisija:  Disney Interactive Studios
Jakelija:  Steam
Julkaistu:   16. syyskuuta 2008  26. syyskuuta 2008
Lajityyppi:  Ajopeli (Maastoautoilu)
Pelimuoto:  Yksinpeli Moninpeli
Ikäluokitus:  ESRB: Kaikenikäisille  PEGI 3  USK 6 
Alusta:  Windows Xbox 360 Playstation 3
Jakelumuoto:  Blu-ray levy DVD
Vaatimukset:   2.0 GHz Pentium 4 tai AMD Athlon 2400+ (tai vastaava) 1 gigatavu RAM-muistia 5.5 gigatavua tilaa kiintolevyllä DX9.0-yhteensopiva näytönohjain 128 megatavun muistilla DX9-yhteensopiva äänikortti
Lisää peliartikkeleitaVideopelien teemasivulla
Infobox OK   : 
Pure on maastoajopeli PC:lle, Xbox 360:lle ja Playstation 3:lle, jossa ajetaan kilpaa mönkijöillä ja tehdään temppuja. Pelin kehitti Black Rock Studios ja julkaisijana toimi Disney Interactive Studios. Tieto pelin teosta julkaistiin 14. helmikuuta 2008.
Peli

Pure on ajopeli, jossa ajetaan kilpaa ja tehdään temppuja. Pelissä pelataan ainoastaan ATV-ajoneuvoilla. Ajajat voivat tehdä temppuja hypyissä, joista saa sitten turboa ja mahdollisuuksia tehdä vielä erilaisempia temppuja. Temput on jaoteltu kolmeen ryhmään, joissa tehdäkseen kahden jälkimmäisen ryhmän temppuja, pitää tehdä ensin perustemppuja ensimmäisestä ryhmästä. Pelaajat voi kustomoida kaikkia 22:ta ATV:n osaa ja pelata netissä maksimissaan 16 pelaajan voimin.
Pelin demo, joka sisälsi yhden radan, julkaistiin Playstation Networkiin ja Xbox Live Marketplaceen 4. syyskuuta 2008.
Pelimoodit

Puressa on kolme pelimoodia:
Race: kilpailu jossa ensimmäinen maaliin tullut on voittaja
Sprint: samankaltainen kuin Race, mutta radat ovat lyhempiä ja sisältävät paljon isoja hyppyreitä
Freestyle: Freestylessä tehdään temppuja; eniten tempuista pisteitä saanut voittaa.
Radat

Peli sisältää 12 paikkaa, joita on jaeltu useaksi radaksi, näin tarjoten 50 rataa.
Kehitys

Peliprojektin johtaja Jason Avent on maininnut, että molemmat konsoliversiot toimivat yhtä hyvin .
Soundtrack

Puren soundtrack sisältää paljon uusia artisteja monesta genrestä kuten elektronisesta musiikista, hip-hopista ja metallista.
The Answer - "Into the Gutter"
Blindside - "For the Nation"
Fred Baker - "Genius Touch"
Jeff Beck - "Grease Monkey"
Calyx & Teebee - "Dual Processed" Featuring MC Verse
The Datsuns - "Maximum Heartbreak' ja 'Sittin' Pretty"
Diet Kong - "With Magic"
Adam Freeland - "Spin Machine"
The Futureheads - "Beginning of the Twist"
DJ Hyper - "We Control"
Midfield General - "On the Road"
The Music - "Strength in Numbers"
My Luminaries - "The Sound of Music"
Noise Control - "Cities of Dreams' ja 'Mud Bath"
Pendulum - "Granite' ja 'Showdown"
Pop Levi - "Wannamama"
Qemists - "Drop Audio' ja 'Stomp Box"
Silvertone - "Try"
The Radishes - "Good Machine"
The Subways - "Rock and Roll Queen"
Tapeworm - "Getting Through"
The Whigs - "Need You Need You"
Wolfmother - "Woman"
We Are Scientists - "Inaction"
Zero DB - "Late in the Day' and 'Redline"
Palkinnot

Paras ajopeli vuoden 2008 E3-messuilla
Editors’ Choice Award Amerikan Official Xbox Magazinelta
Parhaan ajopelin palkinto Gametrailers.comilta
Paras ajopeli Xbox 360:llä IGN.comilta
Aiheesta muualla

Pelin viralliset sivut (englanniksi)
Rainier Fog

| Rainier Fog Alice in Chains |
| --- | --- | --- |

Studioalbumin tiedot
 Julkaistu: 24. elokuuta 2018
 Formaatti: CD, LP
 Tuottaja(t): Nick Raskulinecz
 Tyylilaji: alternative metal
 Kesto: 53.12
 Levy-yhtiö: BMG
Listasijoitukset
  7.  12.
Alice in Chainsin muut julkaisut
| The Devil Put Dinosaurs Here 2013 | Rainier Fog 2018 |   |
Singlet albumilta Rainier Fog
 ”The One You Know” Julkaistu: 3. toukokuuta 2018  ”So Far Under” Julkaistu: 27. kesäkuuta 2018  ”Never Fade” Julkaistu: 10. elokuuta 2018  ”Rainier Fog” Julkaistu: 26. helmikuuta 2019
Rainier Fog on Alice in Chainsin kuudes studioalbumi, joka julkaistiin 24. elokuuta 2018. Se on yhtyeen ensimmäinen Seattlessa äänitetty albumi sitten vuoden 2009 levyn Black Gives Way to Blue, joka äänitettiin vuonna 2008 yhtyeen jatkettua toimintaansa uuden vokalistin William DuVallin kanssa Layne Staleyn kuoleman jälkeen vuonna 2002.
Albumi debytoi Suomessa virallisen albumilistan seitsemännellä sijalla ja fyysisen albumilistan toisena. Yhdysvalloissa se nousi Billboard 200 -listan sijalla 12.
Vastaanotto

| 0 | 1 | 2 |
| --- | --- | --- |
AllMusic : 
| Imperiumi  | 7½/10 |  |
Keskisuomalainen : 
Soundi : 

Albumi sai hyvän vastaanoton. Ammattiarvioita keräävän Metacriticin keskiarvo albumille oli 73/100, mikä perustuu yhteentoista ammattilaisarvioon. AllMusicin arvioija kuvaili albumia eräänlaiseksi juurille palaamiseksi, ja sanoi sen olevan jykevä ja harmoninen teos, joka ei huou ahdistusta. Soundin Kimmo K. Koskinen antoi albumille neljä tähteä viidestä, ja sanoi sen olevan The Devil Put Dinosaurs Here -albumia kevyempää kuunneltavaa, joka peittoaa edeltäjänsä monipuolisuudessa vaikka lämpeääkin kuuntelijalle hitaasti.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The One You Know | 4.49 |  |  |  |  |  |  |  |
| 2. | Rainier Fog | 5.01 |  |  |  |  |  |  |  |
| 3. | Red Giant | 5.25 |  |  |  |  |  |  |  |
| 4. | Fly | 5.18 |  |  |  |  |  |  |  |
| 5. | Drone | 6.30 |  |  |  |  |  |  |  |
| 6. | Deaf Ears Blind Eyes | 4.44 |  |  |  |  |  |  |  |
| 7. | Maybe | 5.36 |  |  |  |  |  |  |  |
| 8. | So Far Under | 4.33 |  |  |  |  |  |  |  |
| 9. | Never Fade | 4.40 |  |  |  |  |  |  |  |
| 10. | All I Am | 7.15 |  |  |  |  |  |  |  |
|  |  | 53.21 |  |  |  |  |  |  |  |
Kokoonpano

Jerry Cantrell – kitara, laulu
William DuVall – kitara, laulu
Mike Inez – basso
Sean Kinney – rummut
Aiheesta muualla

Rainier Fog Discogsissa. (englanniksi)
Albumi Rainier Fog Encyclopaedia Metallum -sivustolla (englanniksi)
Recounts of Disembodiment

| Recounts of Disembodiment Beheaded |
| --- | --- | --- |

Studioalbumin tiedot
 Äänitetty : kesäkuu 2001, Temple Studios
 Julkaistu: 22. huhtikuuta 2002
 Tuottaja(t): David Vella & Beheaded
 Tyylilaji: brutaali death metal
 Kesto: 42.27
 Levy-yhtiö: Mighty Music
Beheadedin muut julkaisut
| Resurgence of Oblivion (EP) 2000 | Recounts of Disembodiment 2002 | Ominous Bloodline 2005 |
Recounts of Disembodiment on maltalaisen brutaalin death metalin yhtyeen Beheadedin toinen studioalbumi. Se julkaistiin vuonna 2002 levymerkillä Mighty Music.
Kappaleet

Broken Thoughts of Righteousness – 4.24
Horde of the Stolen Sun – 4.17
Recounts of Disembodiment – 3.48
Consecrated Absurdities – 4.57
Compelling Derangement – 4.31
Inherited Plague – 3.59
Fed Upon Odium – 4.07
Disdain – 4.35
Spreading Contagion – 3.14 (instrumentaali)
Unbound – 4.35
Kokoonpano

Lawrence Joyce – laulu
Omar Grech – kitara
David Bugeja – kitara
David Cachia – bassokitara, taustalaulu
Chris Brincat – rummut
Kokoonpano > Muut tekijät

David Vella – tuottaja, äänittäjä
Toshihiro Egawa – kansitaide
Arvostelut

The Metal Observer: 8.5/10
Aiheesta muualla

Albumi Recounts of Disembodiment Encyclopaedia Metallum -sivustolla (englanniksi)
Private Property

| Private Property> Nue Propriété |
| --- | --- |

Ohjaaja:  Joachim Lafosse
Käsikirjoittaja:   Joachim Lafosse  François Pirot 
Tuottaja:  Joseph Rouschop
Kuvaaja:  Hichame Alaouié
Leikkaaja:  Sophie Vercruysse
Pääosat:   Isabelle Huppert  Jérémie Renier  Yannick Renier 
Valmistustiedot
Valmistusmaa:   Ranska  Belgia  Luxemburg 
Tuotantoyhtiö:   Tarantula Luxembourg  Tarantula Belgique  Mact Productions  RTBF 
Levittäjä:  Netflix
Ensi-ilta:   2006-9-11. syyskuuta 2006 (Venetsian elokuvajuhlat, Italia)  
Kesto:   95 minuuttia  105 minuuttia (Toronton elokuvajuhlat) 
Alkuperäiskieli:  ranska
Budjetti:  2 350 000 euroa
Aiheesta muualla
IMDb 
Elonet
AllMovie
Infobox OKNimi-testi OK: 
Private Property (ransk. Nue Propriété) on vuonna 2006 ensi-iltansa saanut Joachim Lafossen ohjaama ranskalais-belgialais-luxemburgilainen draamaelokuva, jonka pääosia näyttelevät Isabelle Huppert, Jérémie Renier ja Yannick Renier. Joachim Lafosse ja François Pirot käsikirjoittivat elokuvan, jonka tuottajana oli Joseph Rouschop.
Private Property sai ensi-iltansa vuoden 2006 Venetsian elokuvajuhlilla, missä se kilpaili pääkilpailussa parhaan elokuvan Kultaisesta leijonasta.
Juoni

Kymmenen vuotta sitten eronnut Pascale (Isabelle Huppert) asuu kahden nuoren aikuisen poikansa, Thierryn ja Françoisin (Jérémie Renier ja Yannick Renier), kanssa kauniissa ja vanhassa maalaistalossa Belgian maaseudulla. Pascale on kiistellyt talosta entisen aviomiehensä Lucin (Patrick Descamps) kanssa jo vuosia, ja kun uudesta elämästä haaveileva Pascale päättää myydä talon, Thierry ja François ovat sitä vastaan. Pian rumat totuudet alkavat nousta pintaan, minkä seurauksena kaikki kääntyvät toisiaan vastaan.
Näyttelijät

| 0 | 1 | 2 |
| --- | --- | --- |
|  Isabelle Huppert  | … |  Pascale   |
|  Jérémie Renier  | … |  Thierry   |
|  Yannick Renier  | … |  François   |
|  Kris Cuppens  | … |  Jan   |
|  Patrick Descamps  | … |  Luc   |
|  Raphaëlle Lubansu  | … |  Anne   |
|  Sabine Riche  | … |  Gerda   |
|  Dirk Tuypens  | … |  Dirk   |
|  Delphine Bibet  | … |  Karine   |
Julkaisu ja vastaanotto

Private Property sai ensi-iltansa Venetsian elokuvajuhlilla Italiassa 1. syyskuuta 2006. Elokuva sai teatteriensi-iltansa Belgiassa 24. tammikuuta 2007. Elokuvan Ranskan ensi-ilta oli Angersin elokuvajuhlilla 27. tammikuuta 2007 ja maanlaajuinen teatteriensi-ilta 21. helmikuuta 2007. Haut et Court oli elokuvan teatterilevittäjänä Ranskassa ja Cinéart Belgiassa. Private Property ei saanut Suomessa teatteriensi-iltaa, mutta se esitettiin Espoo Cinén elokuvajuhlilla 22. elokuuta 2007. Elokuva kiersi lisäksi useita muita elokuvajuhlia ympäri maailman, kuten Toronton ja Karlovy Varyn elokuvajuhlat.
Private Property on saanut elokuvakriitikoilta myönteisen vastaanoton. Rotten Tomatoes -sivuston mukaan 76% kriitikoista on antanut elokuvalle positiivisen arvosanan 6,8/10 keskiarvolla. Keräys perustuu 33 arviointiin. 886 käyttäjästä 66% on antanut elokuvalle positiivisen arvosanan 3,5/5 keskiarvolla. Metacritic-sivuston mukaan 11 arvostelun perusteella elokuva on saanut 78 pistettä sadasta mahdollisesta. Metacriticin viisi käyttäjää on antanut elokuvalle keskiarvon 8,2/10. Internet Movie Databasen 1 428 käyttäjää on antanut elokuvalle keskiarvon 7,1/10.
Private Property julkaistiin Yhdysvalloissa DVD:lle 11. syyskuuta 2007 ja Ranskassa 13. marraskuuta 2007.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Tulos |
| --- | --- | --- | --- |
| UCC, Belgia: André Cavens -palkinto | Paras (belgialainen) elokuva | Joachim Lafosse | Voitto |
| Venetsian elokuvajuhlien (Italia) SIGNIS-palkinto | Kunniamaininta | Joachim Lafosse | Voitto |
| Venetsian elokuvajuhlien (Italia) Kultainen leijona | Paras elokuva | Joachim Lafosse | Ehdokkuus |
| Tallinna Pimedate Ööde Filmifestivalin (Viro) Kultainen susi | Paras elokuva | Joachim Lafosse | Ehdokkuus |
| Jeonjun elokuvajuhlien (Etelä-Korea) Woosuk-palkinto | Indie Vision | Joachim Lafosse | Ehdokkuus |
Aiheesta muualla

Private Property Internet Movie Databasessa (englanniksi)
Private Property Elonet.
Private Property AllMoviessa. (englanniksi)
Private Property AlloCinéssä (ranskaksi)
Private Property UniFrancessa (ranskaksi)
Roy Disney

Roy Disney tarkoittaa seuraavia henkilöitä:
Roy Oliver Disney (1893–1971), Walt Disneyn veli ja yksi Disney-yhtiön perustajista
Roy Edward Disney (1930–2009), Roy O. Disneyn poika.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Roy Disney”, voi hakea sivunnimihaulla, laajalla sivunnimihaulla tai tekstihaulla.
Pyörimisliike

Pyörimisliikkeessä oleva pallo.
Pyörimisliike eli rotaatio on liikettä, jossa kappaleen jokainen osa kiertää ympyränmuotoista rataa kappaleen poikki kulkevan akselin ympäri. Tällöin kappaleen voidaan ajatella koostuvan pienistä osista, joista jokainen on ympyräliikkeessä, ja liikkeen keskipiste on tällä akselilla. Jos kappale on jäykkä eli se ei muuta muotoaan eivätkä sen eri osien väliset etäisyydet muutu, sen kaikkien kohtien kulmanopeus on pyörimisliikkeessä sama mutta nopeus on suoraan verrannollinen kunkin kohdan etäisyyteen akselista.
Pyörimisliikkeeseen liittyviä suureita ovat kulmanopeus, kulmakiihtyvyys ja liikemäärämomentti. Samoja suureita voidaan soveltaa myös ympyräliikkeeseen, joissa radan keskus on kappaleen ulkopuolella. Pyörimisliikkeeseen liittyviä suureita koskevat yhtälöt vastaavat selvästi suoraviivaisen etenemisliikkeen yhtälöitä. Massan asemesta yhtälöissä on kuitenkin käytettävä hitausmomenttia, joka riippuu paitsi kappaleen massasta myös sen muodosta.
| Suora liike | tunnus | yksikkö | Pyörimisliike | tunnus | yksikkö |
| --- | --- | --- | --- | --- | --- |
| Nopeus | v | m/s | Kulmanopeus (kierrosnopeus, kierrosluku, pyörimisnopeus) | ω | rad/s |
| Kiihtyvyys | a | m/s² | Kulmakiihtyvyys | α | rad/s² |
| Massa | m | kg | Hitausmomentti (inertiamomentti) | J | kg·m² |
| Liikemäärä | p | N·s | Pyörimismäärä (kiertoliikemäärä, liikemäärämomentti, impulssimomentti) | L | N·m·s |
| Voima | F | N | Voiman momentti | M | N·m |
Pyörimisenergia

Oletetaan, että pyöreä kappale, pyörii akselinsa ympäri kulmanopeudella ω. Silloin kappaleen jokainen osa liikkuu ympyränmuotoista rataa kehänopeudella
missä r on osan etäisyys pyörimisakselista.
Etäisyydellä r pyörimisakselista kiitävän kappaleen osan, jonka massaa merkitään ρ, liike-energia on
Koko kappaleen pyörimiseen sisältyvä liike-energia saadaan laskemalla yhteen (integroimalla) sen eri etäisyyksillä olevien osien liike-energiat.
Jos ajatellaan, että suure ρ(r) kuvaa kappaleen massan jakautumista eri etäisyyksille akselista, ja integroidaan eri etäisyyksien osuudet, kokonaisenergiaksi saadaan
missä R on kappaleen säde pyörimisakselista mitattuna, ja suuretta
Esimerkiksi tasa-aineisen ympyränmuotoisen levyn tai umpinaisen sylinterin, jonka kokonaismassa on m ja säde R, hitausmomentti on
ja umpinaisen pallon
joten liike-energiaksi saadaan pyörivälle levylle
ja pallolle
edellyttäen, että pyörimisakseli kulkee levyn tai pallon keskipisteen kautta.
Yhdistetty liike

Vierivällä kappaleella on sen pyörimis- eli rotaatioenergian lisäksi sen tasaiseen liikkeeseen liittyvää liike-energiaa. Tällöin liikkeeseen liittyvä kokonaisenergia on sen etenevän liike-energian ja rotaatioenergian summa.
Tasaisella nopeudella pyörivän akselin välittämä teho

Tasaisella nopeudella pyörivän akselin välittämä teho lasketaan seuraavasti:
missä  M=F\cdot r on akselin välittämä vääntömomentti (yksikkönä Nm) ja 
 \omega  on akselin kulmanopeus (yksikkö rad/s).
Rinnastus aaltoliikkeeseen

Pyörivän kiekon tai sylinterin kehänopeus voidaan kirjoittaa myös
missä n = kappaleen pyörimisnopeus (kierrosta sekunnissa) ja s on kappaleen ympärysmitta eli piiri.
Tätä on mielenkiintoista verrata aalto-opin perusyhtälöön
jossa c on aaltoliikkeen (esim. valo- tai ääniaalto) nopeus, f on taajuus ja  \lambda  on aallonpituus. Tämän analogian mukaan pyörimisliikkeessä taajuutta vastaa kierrosnopeus ja aallonpituutta kehän pituus.
Aiheesta muualla

Wikimedia Commonsissa on kuvia tai muita tiedostoja aiheesta .
Opetus.tv: Fysiikan etäopiskeluympäristö, Pyöriminen ja gravitaatio
Pyörimisliikkeen energia ja hitausmomentti (video)
Roy Courlander

Roy Courlander
Roy Nicolas Courlander (6. joulukuuta 1914 Lontoo, Englanti – 1. kesäkuuta 1979 Lethbridge Park, Uusi Etelä-Wales, Australia) oli uusiseelantilainen sotilas, joka joutui Kalamatassa Kreikassa natsi-Saksan sotavangiksi vuonna 1941 ja aloitti sitten yhteistyön natsien kanssa Waffen-SS:n Brittiläisissä vapaajoukoissa.
Courlander muutti 1930-luvulla ensin Uusille-Hebrideille ja sitten marraskuussa 1938 Uuteen-Seelantiin. Hän työskenteli verohallinnossa. Kesäkuussa 1939 Courlander jäi rikoskumppanien kanssa kiinni murtautumisesta taloon Napierissa. Hän väitti olleensa paikalla syyttömänä sivullisena, mutta sai puolentoista vuoden ehdollisen vankeustuomion. Hän muutti Aucklandiin ja meni 30. syyskuuta 1939 naimisiin Joan Beryl Marchandin kanssa. Kolme päivää myöhemmin Courlander värvättiin Uuden-Seelannin toiseen maailmansotaan lähetettäviin joukkoihin. Hän lähti Egyptiin tammikuussa 1940, opiskeli saksaa ja toimi pataljoonansa tiedustelujaoksen jäsenenä. Joulukuussa 1940 Courlander sai ylennyksen ja hänen sotilasarvokseen tuli lance corporal. Hän joutui sotavangiksi Kalamatassa 29. huhtikuuta 1941, mutta onnistui lyhyesti pakenemaan sotavankien kuljetukseen käytetystä junasta. Courlander vietiin Mariboriin, jossa hän työskenteli vankileirillä tulkkina. Vuonna 1943 hänet lähetettiin Genshagenin propagandistiselle "lomaleirille". Courlander aloitti yhteistyön natsien kanssa tekemällä näille myötämielisiä radiolähetyksiä.
Tammikuussa 1944 Courlander oli mukana perustamassa Brittiläisiä vapaajoukkoja Waffen-SS:n alaisuuteen. Hän oli yksi Brittiläisten vapaajoukkojen johtohahmoista ja vastasi värväyksistä. Hän kiersi kannustamassa muitakin sotavankeja liittymään joukkoihin. Huhtikuussa 1944 hänestä tehtiin Unterscharführer. Sotatoimien Euroopassa lähestyessä loppuaan Courlander karkasi länsirintamalle. Hän loikkasi liittoutuneiden puolelle, liittyi belgialaisiin vastarintajoukkoihin ja loukkaantui. Ison-Britannian joukoille hän selitti yhteistyötään natsien kanssa halulla karata ja sabotoida Brittiläisten vapaajoukkojen toimintaa.
Sotaoikeudessa Courlander todettiin syylliseksi vapaaehtoiseen vihollisen avustamiseen. Hän sai viidentoista vuoden vankeustuomion ja tuli lähetetyksi Mount Edenin vankilaan Aucklandiin. Toukokuussa 1950 tuomio alennettiin yhdeksän vuoden vankeusrangaistukseksi yhdistettynä raskaaseen työhön. Courlander kuitenkin vapautui 2. lokakuuta 1951. Hänen ensimmäinen vaimonsa oli kuollut syöpään 9. maaliskuuta 1949, ja vapautuessaan hän meni naimisiin edesmenneen vaimonsa läheisen ystävän Margaret Josephine Spencen (o.s. Young) kanssa. Courlander toimi 1950-luvun loppupuolella Uuden-Seelannin social credit -liikkeessä. Hänen toinen avioliittonsa päättyi eroon vuonna 1968. Courlander muutti Australiaan ja kuoli siellä 1. kesäkuuta 1979. Dictionary of New Zealand Biographyn (2000) mukaan hänen natsien kanssa tekemänsä yhteistyön motiivit ovat epäselviä, mutta hänet nimetään todennäköiseksi opportunistiksi, jolle Brittiläiset vapaajoukot edustivat tapaa oman elämänlaadun parantamiseen.
Raini Rodriguez

| Raini Rodriguez |
| --- | --- |

Henkilötiedot
Syntynyt: 1. heinäkuuta 1993 (ikä 31)  Bryan, Texas, Yhdysvallat
Ammatti:  näyttelijä, laulaja
Näyttelijä
Aktiivisena:  2006–
Merkittävät roolit:  Trish (Austin ja Ally)
Palkinnot
 2013 – Imagen -palkinto 
Aiheesta muualla
IMDb 
AllMovie
Raini Rodriguez (s. 1. heinäkuuta 1993 Bryan, Texas, Yhdysvallat) on yhdysvaltalainen näyttelijä ja laulaja. Hänet tunnetaan parhaiten Disney Channelin nuortensarjasta Austin ja Ally, jossa hän esittää Austinin manageria Trishiä.
Rodriguez on vieraillut esimerkiksi sarjoissa Zackin ja Codyn viiden tähden elämää ja Se en ollut minä, sekä antanut äänensä Mainio Manu sarjan Isabel Montoyalle.
Yksityiselämä

Rainin vanhemmat, Diane ja Roy Rodriguez omistavat oman yrityksen nimeltä Rodriguez Tire Service. Hänellä on myös kolme veljeä, muun muassa komediasarjassa Moderni perhe näytellyt Rico, Ray ja Roy Junior.